PATVIRTINTA

Šiaulių r. Kuršėnų sporto mokyklos

direktoriaus 2024 m. lapkričio 25 d.

įsakymu Nr. V-371

**2024-2025 M. SEZONO ŠIAULIŲ RAJONO VYRŲ MĖGĖJŲ KREPŠINIO LYGOS NUOSTATAI**

**I SKYRIUS**

**TIKSLAS IR UŽDAVINIAI**

1. Tikslas – išaiškinti stipriausias komandas.

2. Uždaviniai:

2.1. populiarinti krepšinį rajone;

2.2. skatinti rajono gyventojus būti fiziškai aktyviais, besirūpinančiais savo sveikata;

2.3. propaguoti kilnų elgesį sporte;

2.4. plėtoti bendradarbiavimą tarp rajone veikiančių organizacijų.

**II SKYRIUS**

**VIETA IR LAIKAS**

3. Lygos varžybos (toliau – varžybos) vykdomos 2024 m. gruodžio – 2025 m. kovo mėnesiais Šiaulių rajono teritorijoje esančiose sporto bazėse.

4. Jeigu toje pačioje salėje rungtynių laikas sutampa su kitais renginiais, lygos varžybų vyriausiasis teisėjas (toliau – vyr. teisėjas) gali pakeisti rungtynių laiką. Norint pakeisti varžybų laiką, reikia prieš 48 val. susitarti su varžovu ir informuoti vyr. teisėją.

**III SKYRIUS**

**VARŽYBŲ DALYVIAI**

5. Varžybose dalyvauti gali visi norintys žaidėjai, išskyrus:

5.1. Varžybose draudžiama dalyvauti Lietuvos krepšinio lygos (LKL) ir Nacionalinės krepšinio lygos (NKL) žaidėjams.

5.2. Komandoje gali dalyvauti ne daugiau kaip 2 žaidėjai iš Regionų (RKL) ir Studentų krepšinio lygų (SKL). Ši nuostata netaikoma bendrojo ugdymo ir profesinio mokymo mokyklų mokiniams (iki 19 metų).

**IV SKYRIUS**

**VARŽYBŲ VYKDYMAS**

6. Varžybos vykdomos 2 etapais (reguliarusis sezonas ir atkrintamosios varžybos).

7. Reguliariajame sezone visos komandos žaidžia 1 rato sistema.

8. Po reguliariojo sezono 5 turo organizuojamas Šiaulių rajono mero taurės krepšinio turnyras, kuriame dalyvauja visos komandos.

9.Atkrintamosiose varžybose dalyvauja visos komandos.

10. Atkrintamųjų varžybų etape nugalėtoja tampa komanda, po 2 rungtynių turinti geresnį taškų skirtumą. Pirmosios rungtynės žaidžiamos tos komandos aikštėje, kuri yra žemiau turnyrinės lentelės vietoje.

11. Finalo ketverto varžybose žaidžiamos vienerios rungtynės.

12. Varžybų organizatoriai turi teisę keisti šią sistemą, jeigu ji nepasiteisina ir netinka registruotų komandų skaičiui.

13. Renginių metu bus filmuojama ir fotografuojama.

14. Komandų vadovų pasitarimas įvyks 2024 m. lapkričio 21 d., ketvirtadienį, 18.00 val. Kuršėnų sporto mokykloje (Liepų alėjos g. 15, Kuršėnai).

14.1. Iki 2024 m. lapkričio 29 d., penktadienio, 18.00 val. paraišką atsiųsti elektroniniu paštu daugromas@gmail.com. Vardinę paraišką (originalą) komanda privalo pateikti rungtynių metu.

14.2. Lygoje galima registruoti 15 žaidėjų, rungtynėms registruojama 12 žaidėjų.

14.3. Papildoma žaidėjų registracija galima iki reguliariojo sezono 5 turo pabaigos (negalima registruoti naujų žaidėjų mero taurės krepšinio turnyrui), tačiau žaidėjų perėjimai lygoje iš vienos komandos į kitą yra draudžiami. Registruojant 1 papildomą žaidėją turi būti sumokėtas 50 Eur mokestis ir negali būti viršytas 15 žaidėjų limitas. Jei komandoje žaidžia neregistruotas žaidėjas, komandai įskaitomas techninis pralaimėjimas 0:20 ir skiriama 50 Eur bauda.

14.4. Komanda, tvarkaraštyje įrašyta pirmąja, vilki šviesią aprangą, antrąja – tamsią (esant nesutarimams visus klausimus sprendžia rungtynių vyr. teisėjas).

14.5. Žaisti rungtynes komanda gali tik su organizatorių patvirtinta paraiška. Jei komanda pirmą kartą neatvyksta į rungtynes, jai įskaitomas techninis pralaimėjimas 0:20, jei antrą – komanda šalinama iš lygos.

15. Priimanti komanda atsako už varžybų vietos paruošimą, dalyvių saugumą ir viešąją tvarką renginio metu (aikštė, rūbinė, dušai, apšvietimas, šildymas ir t. t.).

16. Salėje privalo veikti elektroninė švieslentė.

17. Komanda, neturinti salės, visas varžybas žaidžia išvykose.

18. Už technines (diskvalifikacines) pražangas reikia sumokėti iki kitų rungtynių pradžios. Nesumokėjus baudos, komanda netenka teisės dalyvauti tolimesnėse varžybose.

18.1. Komandos atstovui gavus techninę pražangą, komanda privalo sumokėti 10 Eur baudą.

18.2. Žaidėjui (treneriui) gavus diskvalifikacinę pražangą, komanda privalo sumokėti 20 Eur baudą ir žaidėjas (treneris) turi praleisti vienerias rungtynes.

19. Visos lėšos, surinktos už šiuose nuostatuose numatytus atvejus, patenka į prizinį fondą arba skiriama lygos organizacinėms išlaidoms.

**V SKYRIUS**

**VADOVAVIMAS**

20. Šiaulių rajono vyrų mėgėjų krepšinio lygos varžybas organizuoja Šiaulių r. Kuršėnų sporto mokykla.

21. Lyga vykdoma pagal oficialias FIBA krepšinio taisykles ir šiuos nuostatus. Lygos vyr. teisėjas Romualdas Juodis.

22. Vyr. teisėjas gali priimti sprendimus, nenumatytus oficialiose FIBA krepšinio taisyklėse ir šiuose nuostatuose. Esant būtinybei, gali kreiptis į Šiaulių r. Kuršėnų sporto mokyklos administraciją, apeliacinę komisiją.

23. Už visus atvejus, nenumatytus šiuose nuostatuose ir oficialiose FIBA krepšinio taisyklėse, nuobaudų taikymą sprendžia apeliacinė komisija, kurią sudaro:

23.1. Romualdas Juodis – lygos vyriausiasis teisėjas, Kuršėnų sporto mokyklos metodininkas suaugusiųjų sportui.

23.2. Judita Šertvytienė – Šiaulių rajono savivaldybės administracijos Švietimo ir sporto skyriaus vyriausioji specialistė.

23.3. Ilona Vaičiulienė – Kuršėnų sporto mokyklos direktorė.

23.4. Konfliktuojančių pusių komandų vadovai.

**VI SKYRIUS**

**APDOVANOJIMAS**

24. Komandos, varžybose užėmusios 1-3 vietas, apdovanojamos taurėmis, medaliais. Įvairių nominacijų laureatai gali būti apdovanojami rėmėjų įsteigtais prizais.



Kuršėnų sporto mokykla

Kodas 190087162

Liepų al. 15, LT-81116 Kuršėnai

kursenusm@gmail.com

AB „Luminor“ bankas

A/s LT554010044200447525

+370 41 58 13 82

Romualdas Juodis, tel. +370 682 24 257, el. p. daugromas@gmail.com